Period: Ur III
Genre: Administrative
Transliteration:
<SURFACE>
<COLUMN>
di-til-la
1(diš) bur-ma-ma...an...
...
...{d}...in-sa₁₀
<unk> ki ur{d}en-ki-ta
la-an-ga šu-na ba-an-gi₄
mu-bi-še₃
1(u) 4(diš) gin₂ sam₂ <unk>
1(u) 8(diš) gin₂ a₂ <unk> mu 3(diš)-kam
ki la-an-ga-ta
ur{d}en-ki-ra
ba-na-gi-in
<COLUMN>
...
...am₃
mu nin-hi-li...
e₂ ab-ba-na-ka a-ba-da-ti-a
lu₂{d}nin-šubur nam-lu₂-la-ga ba-hul-a-še₃
nam-dam-ni-ta nin-hi-li-su₃ tug₂ ib₂-da-ur₃
lu₂-gu₃-de₂-a maškim
1(diš) geme₂{d}nanše
1(diš) tul₂-ta-pa₃-da-am₃-ni
sam₂-ni 8(diš) gin₂ ku₃-še₃
lu₂-ba
ur{d}nin-geš-zi-da ab-ba-ni-ir
<SURFACE>
<COLUMN>
in-ši-sa₁₀
u₃ ur{d}nin-geš-zi-da-ke₄
igi sukkal-mah-še₃
ad-da dumu-ni
nam-ibila-ta ib₂-ta-an-e₂
lu₂-ba ibila-na ba-ni-kuₓ(LIL)
ur-ba-gara₂ maškim
1(diš) nin-nam-mah-ni
1(diš) nin-he₂-du₇
dumu-nita₂ lugal-im-ru-a-me
dumu ur-dun-me
nig₂{d}ba-ba₆ dumu lugal-ušumgal-ke₄
mu nin-nam-mah-ni
du₁₂-du₁₂-da in...
lugal-im-ru...
nam-ibila...ib₂-ta-e₂...
<COLUMN>
ši-lu₅-lu₅
du-u₂-du-a dumu lu₂-dingir-ra
nam-erim₂-am₃
nig₂{d}ba-ba₆-ke₄ tug₂ in-ur₃
lugal-geškim-zi maškim
<unk>{d}nanna sukkal-mah ensi₂
di-bi bi₂-dab₅
mu us₂-sa {d}šu...suen lugal uri₅{ki}ma-ke₄ bad₃...tu mu-ri-iq-ti-id-ni-im mu-du₃

Cuneiform:
<SURFACE>
<COLUMN>
𒁲𒌀𒆷
𒁹𒁓𒈠𒈠...𒀭...
...
...𒀭...𒅔𒉚
<unk>𒆠𒌨𒀭𒂗𒆠𒋫
𒆷𒀭𒂵𒋗𒈾𒁀𒀭𒄄
𒈬𒁉𒂠
𒌋𒐉𒂆𒉚<unk>
𒌋𒐍𒂆𒀉<unk>𒈬𒐈𒄰
𒆠𒆷𒀭𒂵𒋫
𒌨𒀭𒂗𒆠𒊏
𒁀𒈾𒄀𒅔
<COLUMN>
...
...𒀀𒀭
𒈬𒎏𒄭𒇷...
𒂍𒀊𒁀𒈾𒅗𒀀𒁀𒁕𒋾𒀀
𒇽𒀭𒎏𒋚𒉆𒇽𒆷𒂵𒁀𒅆𒌨𒀀𒂠
𒉆𒁮𒉌𒋫𒎏𒄭𒇷𒋤𒌆𒌈𒁕𒃡
𒇽𒅗𒌤𒀀𒉺𒁽
𒁹𒊩𒆳𒀭𒀏
𒁹𒇥𒋫𒅆𒊒𒁕𒀀𒀭𒉌
𒉚𒉌𒐍𒂆𒆬𒂠
𒇽𒁀
𒌨𒀭𒎏𒄑𒍣𒁕𒀊𒁀𒉌𒅕
<SURFACE>
<COLUMN>
𒅔𒅆𒉚
𒅇𒌨𒀭𒎏𒄑𒍣𒁕𒆤
𒅆𒈛𒈤𒂠
𒀜𒁕𒌉𒉌
𒉆𒌉𒍑𒋫𒌈𒋫𒀭𒂍
𒇽𒁀𒌉𒍑𒈾𒁀𒉌𒇸
𒌨𒁀𒂶𒉺𒁽
𒁹𒎏𒉆𒈤𒉌
𒁹𒎏𒃶𒌌
𒌉𒀴𒈗𒅎𒊒𒀀𒈨
𒌉𒌨𒂄𒈨
𒃻𒀭𒁀𒌑𒌉𒈗𒃲𒁔𒆤
𒈬𒎏𒉆𒈤𒉌
𒌇𒌇𒁕𒅔...
𒈗𒅎𒊒...
𒉆𒌉𒍑...𒌈𒋫𒂍...
<COLUMN>
𒅆𒈜𒈜
𒁺𒌑𒁺𒀀𒌉𒇽𒀭𒊏
𒉆𒉈𒊒𒀀𒀭
𒃻𒀭𒁀𒌑𒆤𒌆𒅔𒃡
𒈗𒅆𒁾𒍣𒉺𒁽
<unk>𒀭𒋀𒆠𒈛𒈤𒉺𒋼𒋛
𒁲𒁉𒉈𒆪
𒈬𒍑𒊓𒀭𒋗...𒂗𒍪𒈗𒋀𒀊𒆠𒈠𒆤𒂦...𒌅𒈬𒊑𒅅𒋾𒀉𒉌𒅎𒈬𒆕